שוגאבייבז

שוגאבייבז (באנגלית: Sugababes) היא להקת בנות בריטית שהוקמה בלונדון בשנת 1998. נכון למרץ 2015, הוציאה הלהקה שישה סינגלים שהגיעו למקום הראשון במצעד השירים הבריטי ושבעה אלבומים. הלהקה שברה שיא כשהסינגל "About You Now" נכנס למקום הראשון במצעד הפזמונים הבריטי רק על ידי מכירות דיגיטליות. בשנת 1998 כשהיו בנות 13 בלבד, פגשו מוטיה בואנה וקישה ביוקנן במסיבה את שיבון דונהי. תוך זמן קצר הן החליטו להקים להקה וחברו לרון תום, המנהל האישי שלהן, שהשיג להן חוזה הקלטות בחברת התקליטים "לונדון". השם "Sugababes", שנבחר על ידי הלהקה רק באמצע עבודתן על אלבום הבכורה, הוצע על ידי ביוקנן, שכינויה בבית הספר היה "שוגר בייבי". אלבום הבכורה של הלהקה, One Touch, יצא ב-27 בנובמבר 2000. חברות הלהקה היו שותפות לכתיבה של רוב השירים באלבום. הסינגל הראשון מהאלבום, "Overload", שנכנס למקום העשירי במצעד הסינגלים הבריטי, למקום השלישי בגרמניה ולמקום השני בניו זילנד. הסינגלים הבאים, "New Year‏", "Run for Cover‏" ו-"Soul Sound‏" נכנסו לעשרים המובילים במצעד הבריטי. כלי התקשורת החלו לפרסם שמועות על ריבים בין חברות הלהקה ובאוגוסט 2001 הודיעה דונהי על פרישתה מהלהקה, עקב רצונה לפתח קריירת דוגמנות. היידי ריינג', חברה בהרכב המקורי של להקת הבנות הבריטית אטומיק קיטן, החליפה את דונהי בשנת 2001. בשל המכירות המעטות של אלבום הבכורה של הלהקה, חברת התקליטים לא הייתה מרוצה ולכן פיטרה[דרושה הבהרה] את ה-"Sugababes", והן נשארו ללא חברת תקליטים למשך זמן מה. במהלך העבודה על אלבומן החדש, הוחתמה הלהקה על ידי חברת התקליטית "איילנד". האלבום השני של הלהקה, Angels with Dirty Faces, יצא ב-26 באוגוסט 2002 וזכה להצלחה יחסית - הוא הגיע למקום השני במצעד הבריטי ונמכר בלמעלה ממיליון עותקים ברחבי אירופה. הסינגל הראשון מהאלבום, "Freak Like Me", נחשב לאחד הלהיטים הגדולים ביותר של הלהקה. הוא נכנס היישר למקום הראשון במצעד הסינגלים הבריטי. הסינגל השני, "Round Round", הגיע גם הוא למקום הראשון במצעד ולמקום השני באירלנד, ניו זילנד והולנד. הסינגל השלישי מהאלבום, "Stronger", נכנס לעשרת המובילים במצעד הבריטי. השיר "Angels with Dirty Faces" יצא במקביל לסינגל השלישי. הסינגל הרביעי והאחרון מהאלבום היה "Shape", המסמפל את "Shape of My Heart" של סטינג, זכה להצלחה דומה לקודמיו והגיע למקום השביעי במצעד. אלבומה השלישי של הלהקה, "Three", יצא באוקטובר 2003 והגיע למקום השלישי במצעד המכירות הבריטי. הסינגל הראשון מהאלבום, "Hole in the Head", הגיע למקום הראשון במצעד הפזמונים הבריטי. היה זה גם הסינגל הראשון שהלהקה הצליחה להכניס למצעד הבילבורד האמריקאי - למקום ה-96 בקטגוריית סינגלי הדאנס. הסינגל השני, "Too Lost in You", יצא גם במסגרת פסקול הסרט "אהבה זה כל הסיפור" והגיע למקום העשירי במצעד הבריטי וההולנדי. הסינגל השלישי, "In the Middle", יצא בשנת 2004 והגיע למקום השמיני במצעד הבריטי. באותה שנה, חברה הלהקה לסולן להקת קולדפליי, כריס מרטין ולזמרים דיידו ורובי ויליאמס בחידוש לשיר "Do They Know It's Christmas?‎". השיר הגיע היישר למקום הראשון במצעד הבריטי, מכר יותר מ-200,000 עותקים וכל הכנסותיו נתרמו לצדקה. במהלך שנת 2005 הופיעה הלהקה בקונצרט "לייב 8" ועבדה עם מפיקים וכותבים רבים על האלבום. "Push the Button", הסינגל הראשון מתוך אלבומן הרביעי, נכנס למקום הראשון במצעד הפזמונים הבריטי. הסינגל מכר יותר מ-300,000 עותקים בבריטניה. בנוסף, הסינגל נכנס למקום הראשון באוסטריה, באירלנד ובניו זילנד. זהו השיר המצליח ביותר של הלהקה באוסטרליה, שם הגיע למקום השלישי במצעד ומכר יותר מ-100,000 עותקים. השיר זכה לפופולריות גם בשוק האמריקאי. האלבום החדש, Taller in More Ways, יצא לאור ב-16 באוקטובר 2005, והפך לאלבום הראשון של הלהקה שמגיע לפסגת מצעד האלבומים בבריטניה. לאחר שלא הצטרפה לקידום הסינגל השני, "Ugly", החלו שמועות בבריטניה על עזיבתה של בואנה את הלהקה. ב-21 בדצמבר 2005 הודיעה בואנה שהיא פורשת מן הלהקה כדי להקדיש את זמנה לבתה שנולדה באותה שנה. באתר הרשמי של הלהקה נכתב "החלטתה של בואנה מבוססת על סיבות אישיות והיא תמשיך להיות חברה טובה של חברות הלהקה". אמל ברבה הצטרפה ללהקה בסוף דצמבר, ונערכה הקלטה מחודשת לשיר "Red Dress". בעריכה החדשה, הוחלפו הקולות של בואנה בקולות של ברבה. השיר יצא כסינגל השלישי מתוך האלבום, ונכנס למקום הרביעי במצעד הפזמונים הבריטי. קולה של בואנה הוחלף בקולה של ברבה בשלושה משירי האלבום, ושלושה שירים חדשים שהייתה שותפה לכתיבתם נכנסו לעריכה המחודשת של האלבום הרביעי, שהגיע למקום ה-18 במצעד הבריטי. בתחילת שנת 2006, הגיע האלבום למעמד פלטינה עבור מכירות של יותר ממיליון עותקים באירופה. הסינגל האחרון מתוך האלבום, "Follow Me Home", יצא ביוני בבריטניה בלבד ונכנס למקום ה-32. הלהקה חזרה לאולפן ההקלטות עבור הקלטת אלבומה החמישי, הראשון עם ברבה. בינתיים יצא אוסף להיטים של הלהקה, Overloaded: The Singles Collection, החל מתקופת דונהי עד לתקופת ברבה. האוסף כלל שני שירים חדשים: השיר "Easy", שהיה אחד משני השירים החדשים, יצא כסינגל שיווקי לקידום אלבום הלהיטים. הסינגל הגיע למקום השמיני במצעד הפזמונים הבריטי. האוסף יצא ב-13 בנובמבר 2006 והגיע למקום השלישי במצעד מכירות האלבומים הבריטי. ב-12 במרץ 2007 יצא סינגל משותף עם להקת הבנות הבריטית "גירלז אלאוד". הסינגל, שהיה חידוש לקלאסיקה "Walk This Way" של אירוסמית', הגיע למקום הראשון במצעד הבריטי וכל הכנסותיו נתרמו לארגון "Comic Relief". לאחר עבודה עם מפיקים כמו דאלאס אוסטין ונובל, האחראים ללהיטים רבים בארצות הברית ובריטניה, יצא ב-24 בספטמבר 2007 הסינגל הראשון מתוך אלבומה החדש של הלהקה. הסינגל, "About You Now" שיצרה קתי דניס, שבר שיא כשנכנס למקום הראשון במצעד הבריטי רק בשל הורדות דיגיטליות ושבר את שיא הקפיצה הגדולה למקום הראשון. ב-14 באוקטובר 2007 יצא אלבומן החדש, Change, והפך לאלבום השני של הלהקה שמגיע למקום הראשון במצעד המכירות הבריטי. הסינגל השני שיצא היה "Change" והסינגל השלישי והאחרון לאלבום זה היה "Denial" שיצא רק בהורדה דיגיטלית. אחרי שסיימו את מסע ההופעות האחרון שלהן, "Change Tour", הן חזרו לאולפן ההקלטות והחלו לעבוד על האלבום השישי שלהן, "Catfights and Spotlights", שיצא באוקטובר 2008. באוקטובר 2008 יצא הסינגל הראשון מתוך האלבום, "Girls", הגיע למקום השלישי במצעד הפזמונים הבריטי. האלבום הגיע למקום השמיני במצעד מכירות האלבומים הבריטי. הסינגל השני והאחרון מהאלבום, "No Can Do", יצא בדצמבר והגיע למקום ה-23 בבריטניה. בספטמבר 2009 עזבה ביוקנן את הלהקה. היא הוחלפה על ידי ג'ייד יואן, שייצגה את בריטניה באותה שנה בתחרות הזמר של האירוויזיון. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. פרק זה טעון עדכון. אנא תרמו לוויקיפדיה ועזרו לעדכן אותו. ייתכן שתמצאו פירוט בדף השיחה. 2000: One Touch 2002: Angels with Dirty Faces 2003: Three 2005: Taller in More Ways 2007: Change 2008: Catfights and Spotlights 2010: Sweet 7 2022: The Lost Tapes 2006: Overloaded: The Singles Collection 2011: The Best of the Bs 2011: The Complete Bs 2003: Angels with Dirty Faces Tour 2004: Three Tour 2006: Taller in More Ways Tour 2007: The Greatest Hits Tour 2008: Change Tour 2013: The Sacred Three Tour שוגאבייבז, ברשת החברתית פייסבוק שוגאבייבז, ברשת החברתית אקס (טוויטר) שוגאבייבז, ברשת החברתית אינסטגרם שוגאבייבז, סרטונים בערוץ היוטיוב שוגאבייבז, במסד הנתונים הקולנועיים IMDb (באנגלית) שוגאבייבז, באתר Metacritic (באנגלית) שוגאבייבז, באתר אפל מיוזיק (באנגלית) שוגאבייבז, באתר ספוטיפיי שוגאבייבז, באתר סאונדקלאוד (באנגלית) שוגאבייבז, באתר Last.fm (באנגלית) שוגאבייבז, באתר AllMusic (באנגלית) שוגאבייבז, באתר MusicBrainz (באנגלית) שוגאבייבז, באתר דיזר שוגאבייבז, באתר Yandex.Music (ברוסית) שוגאבייבז, באתר Discogs (באנגלית) שוגאבייבז, באתר Songkick (באנגלית) שוגאבייבז, באתר Genius שוגאבייבז, באתר SecondHandSongs שוגאבייבז, באתר MOOMA (בארכיון האינטרנט) שוגאבייבז, באתר בילבורד (באנגלית) שוגאבייבז, באתר טיידל (באנגלית) שוגאבייבז, באתר אמזון מיוזיק נמרוד דביר, פצצות סוכר: על "Sweet 7" של השוגבייבז, באתר nrg‏, 24 במרץ 2010